COMENCEN LES INSCRIPCIONS PER AL CAMPUS MULTIESPORT DE L'ELIANA ESTIU 2015
Sin fecha

Ja està tot preparat per a la VI edició de Campus Multidesport de l’Eliana Estiu 2015, que tindrà lloc des del dilluns 22 de juny i fins al divendres 31 de juliol el Poliesportiu Municipal de l’Eliana, en el qual els xiquets i xiquetes del municipi i voltants tenen assegurada la diversió.

En aquesta ocasió, i a causa de les 6 setmanes de durada del campus, els torns estaran dividits en quinzenes. Primer torn del 22 de juny al 3 de juliol, segon torn del 6 al 17 de juliol i tercer torn del 20 al 31 de juliol. Les opcions continuen sent Opció A de 9 a 14 hores i Opció B de 9 a 17 incloent el dinar; a més de l’opció de matiners de 7.30 a 9 del matí.

El període d’inscripcions començarà dilluns que ve 18 de maig fins al dissabte 13 de juny, en horari de dilluns a divendres, d’11 a 14 i de 17 a 20 hores, i dissabte d’11 a 14 hores. Per a qualsevol informació podeu enviar un e-mail a campusleliana@gmail.com

Organitzada, com en ocasions anteriors, per la regidoria d’Esports i l’Associació de Clubs Esportius, aquesta iniciativa municipal està centrada a fomentar la pràctica esportiva i lúdica i en la transmissió de valors a través de la mateixa i per a açò, el Campus Multiesport de l’Eliana compta amb l’excel·lent treball dels tècnics esportius de les Escoles Esportives Municipals.

Amb la finalitat de fomentar la conciliació laboral i familiar durant aquest període de vacances el campus multiesport de l’Eliana està dirigit a xiquets i xiquetes d’entre 4 i 15 anys, (nascuts en el 2010 i anteriors). A l’hora d’inscriure’s les famílies tindran bonificacions del 10% en el segon germà i següents i descomptes sobre el preu final del 5% per als alumnes de les Escoles Esportives Municipals i d’un altre 5% per als participants en el passat Campus Multiesport de Pasqua.